ארמניה במשחקים הפאראלימפיים

ארמניה השתתפה לראשונה במשחקים הפאראלימפיים באולימפיאדת הנכים אטלנטה (1996), ומאז משתתפת במשחקים דרך קבע. במשחקי החורף משתתפת ארמניה בקביעות מאז אולימפיאדת הנכים נאגנו (1998).

ספורטאיה הנכים של ארמניה מעולם לא הצליחו לזכות במדליה פאראלימפית, הן במשחקי הקיץ והן במשחקי החורף, ולא הגיעו להישגים ספורטיביים משמעותיים.

במשלחת הארמנית מתחרה הספורטאי מהר אוונסיאן, המחזיק בהישג ייחודי כמתחרה הן במשחקי הקיץ והן במשחקי החורף. אוונסיאן התחרה בסקי אלפיני בכל אולימפיאדות החורף לנכים מ-1998 ועד 2010, והתחרה בשיט מפרשיות באולימפיאדת הנכים סידני (2000).

ראו גם
 ארמניה במשחקים האולימפיים
 ארמניה במשחקים האולימפיים לנוער

מדינות במשחקים הפאראלימפיים
ארמניה: ספורט